B4-0136, 0168, 0173, 0183, 0191, 0202 και 0211/99

Ψήφισμα σχετικά με τη Γουινέα Μπισάου

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τη Γουινέα Μπισάου,

- έχοντας υπόψη το ψήφισμα του Συμβουλίου Ασφαλείας των Ηνωμένων Εθνών 1216 της 21ης Δεκεμβρίου 1998,

A. έχοντας υπόψη την ειρηνευτική συμφωνία που υπεγράφη στην Abuja τον παρελθόντα Νοέμβριο για τον τερματισμό της διένεξης που συνεχιζόταν από τις 7 Ιουνίου 1998 στη Γουινέα Μπισάου, μεταξύ του Προέδρου Vieira και του Στρατηγού Ansumane Manι,

Β. υπενθυμίζοντας την ειρηνευτική συμφωνία που υπεγράφη από τον Πρόεδρο Joao Bernardo Vieira και τον Στρατηγό Manι την 1η Νοεμβρίου 1998 στην Abuja η οποία προβλέπει την απόσυρση των ξένων δυνάμεων, την εγκατάσταση της ECOMOG, της ειρηνευτικής δύναμης της Οικονομικής Κοινότητας των Κρατών της Δυτικής Αφρικής, την οποία απαρτίζουν δυνάμεις από τον Νίγηρα, το Μπενίν και το Τόγκο,

Γ. έχοντας υπόψη ότι, λίγο πριν να αποσταλούν οι δυνάμεις της ECOMOG, σημειώθηκε νέα έκκριξη των εχθροπραξιών στην πρωτεύουσα της Γουινέας Μπισάου, την οποία φέρεται να προκάλεσαν ορισμένες δυνάμεις που στηρίζουν τον Πρόεδρο Joγo Bernardo Vieira,

Δ. έχοντας υπόψη ότι την 3η Φεβρουαρίου 1999 υπεγράφη νέα κατάπαυση του πυρός ανάμεσα στις αντιμαχόμενες πλευρές υπό την αιγίδα του ECOWAS,

Ε. έχοντας υπόψη ότι η επίλυση της διένεξης θα επιτευχθεί μόνο μέσω συμφιλίωσης και πλήρους εφαρμογής της συμφωνίας της Abuja,

ΣΤ. έχοντας υπόψη ότι, εξαιτίας του νέου κύματος βίας, χιλιάδες άμαχοι εγκατέλειψαν την πρωτεύουσα αναζητώντας καταφύγιο,

Ζ. ανησυχώντας ιδιαίτερα για τους ανθρώπους των οποίων κινδυνεύει η ζωή και για τις παραβιάσεις των ανθρωπίνων δικαιωμάτων εναντίον πολιτών εξαιτίας των στρατιωτικών ενεργειών οι οποίες παραβιάζουν θεμελιώδεις διατάξεις της διεθνούς ανθρωπιστικής νομοθεσίας,

Η. ανησυχώντας για τη συνεχή εμπλοκή ξένων στρατευμάτων, κυρίως από τη Σενεγάλη και τη Δημοκρατία της Γουινέας, που έχουν κατηγορηθεί από διεθνείς ανθρωπιστικές οργανώσεις για παραβιάσεις των ανθρωπίνων δικαιωμάτων σε βάρος πολιτών,

Θ. ανησυχώντας για τον κίνδυνο του λιμού που απειλεί τον πληθυσμό της χώρας γενικότερα και του Μπισάου ειδικότερα,

Ι. υπογραμμίζοντας, εξάλλου, ότι η οικονομία αυτής της χώρας, η οποία συγκαταλέγεται ανάμεσα στις φτωχότερες της Αφρικής, έχει καταστραφεί ολοσχερώς από την πολυμηνη ένοπλη σύρραξη,

ΙΑ. προειδοποιώντας για τον κίνδυνο διεθνοποίησης της διένεξης,

1. καταδικάζει το νέο κύμα βίας στη Γουινέα Μπισάου και καλεί τις αντιμαχόμενες πλευρές να εφαρμόσουν πλήρως τη συμφωνία κατάπαυσης του πυρός της 3ης Φεβρουαρίου[semigr ]

2. επισημαίνει και καταδικάζει την πολιτική ανευθυνότητα, την ιστορική άγνοια και την πλήρη ανθρωπιστική αναισθησία των πολιτικών και στρατιωτικών ιθυνόντων οι οποίοι, αντίθετα προς τα συμφέροντα του λαού, άρχισαν και πάλι αυτόν τον πόλεμο[semigr ]

3. παρακινεί τα εμπλεκόμενα μέρη να δεσμευθούν ανεπιφύλακτα για πλήρη εφαρμογή της ειρηνευτικής συμφωνίας της Abuja, ειδικότερα με το σχηματισμό μιας κυβέρνησης εθνικής ενότητας και τη διοργάνωση προεδρικών και βουλευτικών εκλογών, με σεβασμό της ανεξαρτησίας και της εδαφικής ακεραιότητας της Γουινέας Μπισάου[semigr ]

4. καταδικάζει τον αποσταθεροποιητικό ρόλο που διαδραματίζουν όλα τα ξένα στρατεύματα στη διένεξη και ζητεί από αυτά να αποσυρθούν, με την εξαίρεση εκείνων για τα οποία αμφότερες οι πλευρές έχουν συμφωνήσει στα πλαίσια της ECOMOG ως απαραίτητη προϋπόθεση για τη θέση σε εφαρμογή της ειρηνευτικής συμφωνίας και την εγκαθίδρυση της νέας κυβέρνησης[semigr ]

5. καλεί την Ευρωπαϊκή Ένωση να παράσχει τεχνική και χρηματοδοτική βοήθεια προς την ειρηνευτική δύναμη της Δυτικής Αφρικής η οποία έχει αναλάβει τη διαφύλαξη της ειρήνης[semigr ]

6. καλεί την Επιτροπή να αποστείλει την απαιτούμενη ανθρωπιστική βοήθεια και καλεί όλες τις αντιμαχόμενες πλευρές να συμμορφωθούν πλήρως προς τις σχετικές διατάξεις του διεθνούς δικαίου και, ιδίως, του ανθρωπιστικού δικαίου και να διασφαλίσουν στις ανθρωπιστικές οργανώσεις οι οποίες ασκούν δραστηριότητα στη Γουινέα Μπισάου ελεύθερη και ασφαλή πρόσβαση στα άτομα που δοκιμάζονται από τη διένεξη[semigr ]

7. καλεί το Συμβούλιο να βοηθήσει με μεγαλύτερη αποφασιστικότητα στην εξεύρεση μιας ειρηνικής και βιώσιμης επίλυσης της διένεξης και καλεί τα κράτη μέλη να δράσουν ως ένα σώμα[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τον Οργανισμό Αφρικανικής Ενότητας, τον ECOWAS, τους συμπροέδρους της Συνέλευσης Ίσης Εκπροσώπησης ΑΚΕ/ΕΕ, της κυβερνήσεις της Σενεγάλης και της Δημοκρατίας της Γουινέας καθώς και την Εθνοσυνέλευση, τον διορισθέντα Πρωθυπουργό και τον Πρόεδρο της Γουινέας Μπισάου.